Petrakavas
Petrakãvas (lenk. Piotrków Trybunalski) – miestas-apskritis pietinėje Lenkijoje, į pietus nuo Lodzės. 75 903 gyventojai (2013 m. duomenys). Apskrities centras. Išvystyta kasybos, stiklo pramonės mašinų, automobilių dalių, popieriaus (dauginimo ir kopijavimo aparatams) gamyba, stiklo, tekstilės ir trikotažo, siuvimo, maisto, medienos apdirbimo, baldų, statybinių medžiagų pramonė.